Direk om die ore moet dit skoon wees – die hare mag nie die ore raak nie, ook nie die hare wat weggekam word nie.
Die hare langs die kant en agter mag nie regop gedra word nie. Die hare moet egalig skuins opgesny word sodat dit nie ‘n rif langs die kant of agter vorm nie (dit moet “blend”) en langs die kante en aan die agterkant van die kop, ewe lank is. ‘n “Undercut” of “English cut” word ook nie toegelaat nie.
Die voorkop moet oop en skoon wees en die kuif mag nie die wenkbroue kan raak wanneer dit af gekam word nie, dit moet netjies en in verhouding met die ander hare wees.
By oortreding van bogenoemde reëls sal die seun huis toe gestuur word om sy hare te sny en mag hy eers terugkeer skool toe indien sy voorkoms voldoen aan die skoolreëls. Die koste daaraan verbonde is vir die rekening van die leerder of sy ouer. Hy ontvang ook ‘n geelkaart.
Hierdie reëls geld ook vir spesiale dae wanneer leerders gewone klere mag aantrek asook vir sportgeleenthede.
Geen oorringetjies, -pennetjies, vislyn (“gut”), ensovoorts word in enige plek in die oor toegelaat nie.
Style wat nie volgens die reëls hanteer kan word nie, mag nie gedra word nie. Dit sluit alle onkonvensionele style in soos hare wat aan die een kant korter is, alle modegiere, ens.
Hare aan die kante wat oor die ore hang, moet vasgesteek word. Dit geld ook vir hare aan die agterkant wat stewig vasgemaak of vasgesteek moet wees.